16. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ. Φ. 141.2/79/23308 της 10/23 Απρ.  1975 (ΦΕΚ Β' 431) Περί μεταφοράς μαθημάτων εις το επόμενον έτος σπουδών φοιτητών του Πανεπιστημίου Ιωαννίνων. Έχοντες υπ' όψη: 1)τας διατάξεις της παραγράφου 5 της υπ' αριθ. 107/1962 πράξεως του Υπουργικού Συμβουλίου κυρωθείσης δια του άρθρου 1 του Ν.Δ/τος 4263/1962 περί κυρώσεως της υπ' αριθ. 107/1962 πράξεως του Υπουργικού Συμβουλίου περί εισιτηρίων διαγωνισμών εις άπαντα τα Ανώτατα Εκπαιδευτικά Ιδρύματα και άλλων τινών διατάξεων και 2)τας προτάσεις των Σχολών της Φυσικομαθηματικής και Φιλοσοφικής του Πανεπιστημίου Ιωαννίνων (Συνεδρίαι 13-1-75, και 20-2-75) και της Συγκλήτου του αυτού Πανεπιστημίου (Συνεδρία 28-2-75), αποφασίζομεν: Φοιτηταί του Πανεπιστημίου Ιωαννίνων εγγραφέντες το πρώτον κατά το Πανεπιστημιακόν έτος 1973-1974 μετεγγραφέντες εξ ετέρων Σχολών το πρώτον κατά το Πανεπιστημιακόν έτος 1973-1974 και οι ανανεώσαντες την εγγραφήν των κατά το ανωτέρω Πανεπιστημιακόν έτος, οίτινες εδήλωσαν συμμετοχήν ή συμμετέσχον των τμηματικών εξετάσεων του Πανεπιστημιακού έτους 1973-1974 δύνανται ανανεούντες την εγγραφήν των δια το επόμενον έτος σπουδών, κατά το Πανεπιστημιακόν έτος 1974-1975, να εξετασθώσιν ομού μετά των μαθημάτων του έτους τούτου τα μαθήματα, εις τα οποία δεν εξητάσθησαν ή εξητάσθησαν ανεπιτυχώς, από της προσεχούς περιόδου τμηματικών εξετάσεων του Πανεπιστημιακού έτους 1974-1975. Η παρούσα δημοσιευθήτω δια της Εφημερίδος της Κυβερνήσεως. 31.Η.α.16 Πανεπιστήμιο Ιωαννίνων 